**Līgums par aktīvā nodarbinātības pasākuma**

**““Pasākumi noteiktām personu grupām” nodarbinātas personas ar invaliditāti nodarbināšanai uz nenoteiktu laiku” īstenošanu Nr. \_\_\_\_\_**

*Dokumenta datums ir tā elektroniskās parakstīšanas datums*

Nodarbinātības valsts aģentūra (turpmāk – Aģentūra), tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­­­­­­­­­­­­\_\_\_\_\_\_\_\_\_\_\_\_ personā, kurš (-a) rīkojas saskaņā ar

*(amats, vārds, uzvārds)*

Aģentūras apstiprināto amata aprakstu, no vienas puses, un \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Darba devējs)

*(juridiskās personas nosaukums/fiziskās personas vārds un uzvārds)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kurš (-a) rīkojas saskaņā ar

*(amats, vārds, uzvārds)[[1]](#footnote-2)*

\_\_\_\_\_\_\_\_\_\_\_\_\_\_\_\_\_\_\_\_\_\_\_, no otras puses, (turpmāk katrs atsevišķi – Puse un abi kopā – Puses), noslēdz līgumu par aktīvā nodarbinātības pasākuma ““Pasākumi noteiktām personu grupām” nodarbinātas personas ar invaliditāti nodarbināšanai uz nenoteiktu laiku” īstenošanu (turpmāk – Līgums).

1. **Līguma priekšmets**
   1. Līguma priekšmets ir finanšu atbalsta piešķiršana Darba devējam nodarbinātas personas ar invaliditāti darba vadītāja ikmēneša dotācijai un dotācijai iekārtu un aprīkojuma iegādei, kā arī tehnisko palīglīdzekļu izgatavošanai un iegādei (tai skaitā piegādei un uzstādīšanai), lai pielāgotu darba vietu darbā pieņemtajai nodarbinātajai personai ar invaliditāti.
   2. Līguma ietvaros finanšu atbalsts piešķirts par \_\_\_\_ nodarbināto (-ām) personu (-ām) ar invaliditāti, ar kuru(-ām) Darba devējs darba tiesiskās attiecības nodibinājis uz nenoteiktu laiku:

|  |  |
| --- | --- |
| Nodarbinātas personasvārds, uzvārds, personas kods, darba vietas adrese |  |
| **Profesija un profesijas kods** (atbilstoši Profesiju klasifikatoram) |  |
| **Darba vadītājs** vārds, uzvārds, personas kods, nodrošināšanas ilgums mēnešos |  |
| Atzīmēt ar **X**, ja nodarbinātai personai ar invaliditāti nepieciešams **surdotulka** **pakalpojums** |  |
| Atzīmēt ar **X**, ja nodarbinātai personai ar invaliditāti nepieciešams **atbalsta personas[[2]](#footnote-3) pakalpojums** |  |

* 1. Parakstot Līgumu, Darba devējs apliecina, ka darba vieta tiek izveidota no jauna vai arī darba vieta ir vakanta sakarā ar darba tiesisko attiecību izbeigšanu uz darbinieka uzteikuma pamata, uz Darba devēja un darbinieka vienošanās pamata vai uz Darba devēja uzteikuma pamata Darba likuma 101. panta pirmās daļas 1., 2., 3., 4., 5. un 11. punktā noteiktajos gadījumos, vai arī darba vietā ir noteikts nepilns darba laiks, pamatojoties uz nodarbinātā lūgumu un Līguma 1.2. punktā minētā nodarbinātā persona ar invaliditāti iepriekš nav nodarbināta pie Darba devēja vismaz 12 mēnešus pirms iesaistes pasākumā.
  2. Nodarbinātās personas ar invaliditāti iesaistes periods Pasākumā un finanšu atbalsta sniegšanas periods Darba devējam ir:
     1. viens mēnesis no iesaistes dienas Pasākumā, ja nodarbinātai personai ar invaliditāti ir darba pieredze vai izglītība attiecīgajā profesijā vai nodarbināto personu ar invaliditāti plānots nodarbināt mazkvalificētos darbos (vienkāršo profesiju darbi atbilstoši Profesiju klasifikatora devītajai pamatgrupai);
     2. divi mēneši no iesaistes dienas Pasākumā, ja nodarbinātai personai ar invaliditāti nav darba pieredzes un izglītības attiecīgajā profesijā;
     3. trīs mēneši no iesaistes dienas Pasākumā, ja nodarbinātai personai ar invaliditāti noteikta I vai II invaliditātes grupa;
     4. seši mēneši no iesaistes dienas Pasākumā, ja nodarbinātas personas invaliditātes funkcionālais veids ir garīga rakstura traucējumi.
  3. Finanšu atbalstu pārtrauc, ja tiek pārtraukta nodarbinātas personas ar invaliditāti dalība Pasākumā.

**II. Līguma summa**

* 1. No Aģentūras finanšu līdzekļiem plānotā finanšu atbalsta summa nodarbinātas personas ar invaliditāti iesaistīšanai Pasākumā ir EUR \_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *euro* \_\_\_\_\_centi), ko veido:
     1. ikmēneša dotācija darba vadītājam, kas strādā ar darbā pieņemto(-ajām) nodarbināto(-ajām) personu(-ām) ar invaliditāti. Dotāciju piešķir 10 *euro*apmērā par katru darba vadīšanas dienu EUR \_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_*euro* \_\_\_\_\_centi);
     2. vienreizēja dotācija iekārtu un aprīkojuma iegādei, kā arī tehnisko palīglīdzekļu izgatavošanai un iegādei (tai skaitā piegādei un uzstādīšanai), lai pielāgotu darba vietu nodarbinātai personai ar invaliditāti, paredzot vienas darba vietas pielāgošanai ne vairāk par 1000 EUR (viens tūkstotis *euro*). Dotāciju piešķir atbilstoši Darba devēja iesniegtajam Pieprasījumam (tāmei) vienreizējās dotācijas saņemšanai, lai veiktu nodarbinātas personas ar invaliditāti darba vietas pielāgošanu (turpmāk – Pieprasījums) (Līguma 1. pielikums), kurš atbilst ergoterapeita atzinumam.
  2. Aģentūras piešķirtais finansējums ir *de minimis* atbalsts, ko sniedz saskaņā ar[[3]](#footnote-4):
     1. Komisijas 2013. gada 18. decembra Regulu (ES) Nr. [1407/2013](http://eur-lex.europa.eu/eli/reg/2013/1407?locale=LV) par Līguma [107.](http://likumi.lv/doc.php?id=225425#p107) un [108. panta](http://likumi.lv/doc.php?id=225425#p108) piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr. L 352/1);
     2. Komisijas 2014. gada 27. jūnija Regulas (ES) Nr. 717/2014 par Līguma par Eiropas Savienības darbību 107. un 108. panta piemērošanu *de minimis* atbalstam zvejniecības un akvakultūras nozarē (Eiropas Savienības Oficiālais Vēstnesis, 2014. gada 28. jūnijs, Nr. L 190/45);
     3. Komisijas 2013. gada 18. decembra Regulu (ES) Nr.1408/2013 par Līguma par Eiropas Savienības darbību 107. un 108. panta piemērošanu *de minimi*s atbalstam lauksaimniecības nozarē (Eiropas Savienības Oficiālais Vēstnesis, 2013. gada 24. decembris, Nr. L 352/9).

1. **Norēķinu veikšanas kārtība**
   1. Aģentūra pārskaita Darba devējam:
      1. 15 darba dienu laikā no Atskaites par nodarbinātas personas ar invaliditāti nodarbināšanu (turpmāk – Atskaite) (Līguma 3. pielikums) saskaņošanas un atbilstoša rēķina saņemšanas dienas Dotāciju darba vadītājam;
      2. 15 darba dienu laikā no atbilstoša Pieprasījuma saņemšanas dienas Aģentūrā dotāciju iekārtu un aprīkojuma iegādei, kā arī tehnisko palīglīdzekļu izgatavošanai un iegādei (tai skaitā piegādei un uzstādīšanai).

**IV. Aģentūras pienākumi**

* 1. Organizēt ergoterapeita, kā arī nepieciešamības gadījumā surdotulka un atbalsta personas pakalpojuma nodrošināšanu Pasākumā iesaistītajai nodarbinātajai personai ar invaliditāti, saskaņojot pakalpojuma sniegšanas datumu un laiku ar Darba devēju.
  2. Divu darba dienu laikā pēc ergoterapeita atzinuma saņemšanas dienas (e-pasta sūtījuma veidā) iesniegt Darba devējam ergoterapeita atzinuma skenētu kopiju.
  3. Divu darba dienu laikā izvērtēt Darba devēja iesniegtā Pieprasījuma atbilstību ergoterapeita atzinumam par veicamajiem pasākumiem nodarbinātas personas ar invaliditāti darba vietas pielāgošanai. Informēt Darba devēju par iesniegtā Pieprasījuma saskaņojumu. Neatbilstības gadījumā pieprasīt Darba devējam jauna Pieprasījuma iesniegšanu Aģentūrā.
  4. Piecu darba dienu laikā izvērtēt Darba devēja iesniegtās atskaites par vienreizējās dotācijas izlietojumu nodarbinātas personas ar invaliditāti darba vietas pielāgošanai (turpmāk – Atskaite par vienreizējās dotācijas izlietojumu darba vietas pielāgošanu) (Līguma 2. pielikums) un tai pievienoto darījumus pamatojošu dokumentu (noteikti Līguma 5.5. apakšpunktā) kopiju[[4]](#footnote-5) atbilstību Aģentūras saskaņotajam Pieprasījumam. Informēt Darba devēju par iesniegto dokumentu saskaņojumu. Neatbilstības gadījumā pieprasīt Darba devējam iesniegt precizētus dokumentus Aģentūrā.
  5. Iepazīstināt nodarbināto personu ar invaliditāti ar viņa tiesībām un pienākumiem Pasākuma īstenošanas laikā.
  6. Veikt pārbaudes pie Darba devēja, t.sk. iepazīties ar visiem Darba devēja rīcībā esošajiem ar Pasākuma īstenošanu un finansēšanu saistītajiem dokumentiem, sagatavot aktu par pārbaudes rezultātiem un pieprasīt pārbaudes laikā konstatēto pārkāpumu un nepilnību novēršanu.
  7. Dienā, kad pieņemts lēmums par nodarbinātās personas ar invaliditāti dalības Pasākumā pārtraukšanu pirms 1.4. punktā minētā termiņa beigām, rakstveidā nosūtīt par to informāciju Darba devējam uz Līguma 8.1.1. apakšpunktā norādītās kontaktpersonas e-pasta adresi. Ja nodarbinātās personas ar invaliditāti dalība Pasākumā tiek pārtraukta, nomaiņa netiek veikta.

**V. Darba devēja pienākumi**

* 1. Iesniegt Aģentūrā patiesu informāciju saturošus dokumentus.
  2. Trīs darba dienu laikā pēc Līguma noslēgšanas, pirms ergoterapeita pakalpojuma saņemšanas, iesniegt Aģentūras pieteikumā norādītās nodarbinātās personas ar invaliditāti ģimenes vai ārstējošā ārsta izziņu – veidlapu Nr. 027/u “Izraksts no stacionārā/ambulatorā pacienta medicīniskās kartes”, kurā jābūt norādītai pamatdiagnozei un/vai diagnozes kodam. Izziņas derīguma termiņš ir 1 (viens) gads.
  3. Ergoterapeita pakalpojuma nodrošināšanas laikā nodarbinātās personas ar invaliditāti darba vietā nodrošināt Darba devēja vai tā pārstāvja klātbūtni.
  4. Informēt projekta koordinatoru 1 (vienas) dienas laikā gadījumā, ja nodarbinātās personas ar invaliditāti iesniedzis Darba devējam iesniegumu par darba attiecību izbeigšanu.
  5. Ja nodarbinātajai personai ar invaliditāti ir nepieciešama darba vietas pielāgošana:
     1. piecu darba dienu laikā no ergoterapeita atzinuma skenētas kopijas e-pastā saņemšanas dienas sagatavot un Aģentūrā iesniegt Pieprasījumu;
     2. neatbilstību gadījumā divu darba dienu laikā sagatavot jaunu Pieprasījumu un iesniegt to Aģentūrā;
     3. ja no Darba devēja neatkarīgu iemeslu dēļ nav iespējams veikt darba vietas pielāgošanu, jo kāda no Pieprasījumā iekļautajām pozīcijām nav iegādājama (piemēram, iekārta vai aprīkojums norādītajā veikalā vairs nav pieejams), tad iegādi (-es) veic, izmantojot citu līdzvērtīgu piedāvājumu, nepārsniedzot Pieprasījumā norādīto attiecīgās iegādes/aprīkojuma cenu[[5]](#footnote-6);
     4. atbilstoši ergoterapeita atzinumā norādītajam, pielāgot darba vietu darbā pieņemtajai nodarbinātajai personai ar invaliditāti 20 darba dienu laikā no Pieprasījuma saskaņošanas dienas.
  6. Piecu darba dienu laikā pēc darba vietas pielāgošanas iesniegt Aģentūrā Atskaiti par vienreizējās dotācijas izlietojumu darba vietas pielāgošanai kopā ar darījumus pamatojošu dokumentu (maksājuma uzdevuma, rēķina, preču pavadzīmes un čeka (ar Darba devēja rekvizītiem), stingrās uzskaites kvīts) kopijām un veikto pielāgojumu fotoattēliem;
  7. Nodrošināt veikto pielāgojumu uzskaiti, piešķirot inventāra numuru, kurš satur Aģentūras atpazīstamības zīmi – „NVA” un izsekojamību.
  8. Ja netiek izlietots Pieprasījumā norādītais dotācijas apmērs, starpību piecu darba dienu laikā pēc Atskaites par vienreizējās dotācijas izlietojumu darba vietas pielāgošanai saskaņošanas ieskaitīt Līgumā norādītajā Aģentūras kontā;
  9. Ja nodarbinātās personas ar invaliditāti darba vietas pielāgošanas faktiskās izmaksas pārsniedz Pieprasījumā un Līguma 2.1.2. punktā norādīto summu, starpību segt no Darba devēja finanšu līdzekļiem.
  10. Pilnā apmērā atmaksāt saņemto dotāciju darba vietas pielāgošanai, ja nodarbinātā persona ar invaliditāti pārtrauc dalību pasākumā Darba devēja pienākumu nepildīšanas dēļ.
  11. Segt Līguma īstenošanas laikā sabojātā pielāgotās darba vietas aprīkojuma, tā remonta vai atjaunošanas izmaksas no saviem finanšu līdzekļiem.
  12. Bez rakstveida saskaņošanas ar Aģentūru nemainīt nodarbinātās personas ar invaliditāti darba vietu. Darba vietas maiņas gadījumā nodrošināt darba vietas pielāgošanu, atbilstoši ergoterapeita izsniegtajam atzinumam par saviem finanšu līdzekļiem.
  13. Līguma darbības laikā nodarbināt nodarbināto ar invaliditāti atbilstoši Līguma, darba līguma un Darba likuma nosacījumiem un nepieļaut Līguma 1.2. punktā nodarbinātā ar invaliditāti noteiktajai profesijai neatbilstošu darbu veikšanu.
  14. Nodrošināt tādus darba apstākļus, lai nodarbinātā persona ar invaliditāti varētu izpildīt tai noteikto darbu.
  15. Pasākumā iesaistītajai nodarbinātajai personai ar invaliditāti nodrošināt kvalificētu darba vadītāju (ieguvis izglītību vai ne mazāk kā divus gadus ilgu darba pieredzi profesijā, kurā nodarbina nodarbināto personu ar invaliditāti). Darba vadītājam nav nepieciešama izglītība vai darba pieredze profesijā, kurā nodarbina nodarbināto personu ar invaliditāti, ja nodarbināto personu ar invaliditāti plānots nodarbināt mazkvalificētos darbos (vienkāršo profesiju darbi atbilstoši Profesiju klasifikatora devītajai pamatgrupai).
  16. Nodrošināt, ka viens darba vadītājs Aģentūras organizēto pasākumu ietvaros palīdz apgūt darbam nepieciešamās pamatprasmes un iemaņas vienlaicīgi ne vairāk kā diviem nodarbinātajiem ar invaliditāti. Darba vadītājs jānodrošina nodarbinātajai personai ar invaliditāti darba laikā. Darba vadītāja nodrošināšanas laikā neietilpst kalendārās dienas, kad nodarbinātais ar invaliditāti nav veicis darbu attaisnojošu iemeslu dēļ. Par nodarbinātā ar invaliditāti attaisnoti kavētām kalendāra dienām pagarinās darba vadītāja nodrošināšanas laiks.
  17. Nodrošināt, ka darba vadītājs veic šādus pienākumus:
      1. organizē nodarbinātā ar invaliditāti darbu;
      2. palīdz nodarbinātajam ar invaliditāti apgūt darbam nepieciešamās pamatprasmes un iemaņas.
  18. Darba vadītāja darbnespējas gadījumā vai gadījumā, kad darba vadītājs nespēj veikt savus pienākumus, noteikt nodarbinātajam ar invaliditāti citu darba vadītāju, saskaņā ar Līguma 5.15. punktu, kopā ar nākamo Atskaiti iesniegt apliecinājumu, kurā, atbilstoši Līguma 5.15. punkta prasībām norādīta informācija, vai darba vadītājam ir iegūta izglītība vai ne mazāk kā divus gadus ilga darba pieredze profesijā, kurā nodarbina nodarbināto ar invaliditāti. Gadījumā, ja darba vadītājs neatbilst Līguma 5.15. punkta prasībām, Aģentūra neizmaksā Līguma 2.1.1. apakšpunktā paredzēto dotāciju darba vadītājam.
  19. Nodrošināt, ka:
      1. surdotulkam vai atbalsta personai ir iespēja uzturēties nodarbinātā ar invaliditāti darba vietā, lai veiktu tiem paredzētos pienākumus (ja šādi pakalpojumi nodarbinātajai personai ar invaliditāti ir nepieciešami).
      2. tiek veikta nodarbinātā ar invaliditāti, darba vadītāja darba laika uzskaite un atbalsta personas pakalpojumu uzskaite, saskaņota surdotulka pakalpojuma uzskaite;
      3. Līguma 8.1.1. apakšpunktā norādītā kontaktpersona ir sasniedzama, zvanot uz Līgumā norādīto kontaktpersonas tālruņa numuru, un nodarbinātā ar invaliditāti darba laikā ir informēta par nodarbinātā nodarbināšanas adresi, veicamajiem un paveiktajiem darbiem atbilstoši nodarbinātā amata aprakstā norādītajiem pienākumiem, nodrošina pieeju ar Pasākuma īstenošanu saistītajai dokumentācijai adresē, kura norādīta Līguma 5.22. punktā, t.sk., ar nodarbinātā parakstu saskaņotam darba grafikam (grafikā norādot darba pienākumu veikšanas adreses un dienas).
  20. Finanšu atbalsta sniegšanas laikā līdz katra mēneša 10. datumam sagatavot un iesniegt Aģentūrā Atskaiti un rēķinu. Ja Aģentūra konstatējusi neatbilstības Darba devēja iesniegtajā Atskaitē un/vai rēķinā, divu darba dienu laikā atkārtoti sagatavot precizētu Atskaiti un/vai rēķinu un iesniegt to Aģentūrā. Ja Darba devējs noteiktajā termiņā neiesniedz Aģentūrā Atskaiti un rēķinu, Darba devējs Aģentūrai sniedz rakstveida skaidrojumu, pielikumā pievienojot Atskaiti un rēķinu.
  21. Ne vēlāk kā līdz katra mēneša \_\_\_\_\_\_ datumam izmaksāt atlīdzību par darbu darba vadītājam par iepriekšējo mēnesi, kā arī normatīvajos aktos noteiktajā kārtībā un saskaņā ar Līguma noteikumiem, aprēķināt, ieturēt un iemaksāt valsts budžetā visus no nodarbinātā ar invaliditāti un darba vadītāja atlīdzībām pienākošos nodokļus un nodevas.
  22. Aģentūras vai tās uzraugošo iestāžu pārbaudes laikā (*adrese, kurā ir pieejama dokumentācija*) nodrošināt piekļuvi ar Līguma īstenošanu saistīto dokumentu oriģināliem vai to atvasinājumiem ar juridisku spēku (ar nodarbinātās personas ar invaliditāti noslēgto darba līgumu, Līguma 5.20. punktā minēto izmaksu apliecinošiem dokumentiem u.c. dokumentācijai, kas nepieciešama, lai pārliecinātos par saņemtā finanšu atbalsta izmantošanu atbilstoši Līguma nosacījumiem). Rekomendējams dokumentus uzglabāt atsevišķā lietā, uz kuras norādīts Līguma nosaukums, numurs un glabāšanas termiņš). Pastāvīgi aktualizēt ar Līguma īstenošanu saistīto dokumentāciju, t.sk. nodrošināt no Aģentūras saņemtā finansējuma par katru Pasākumā iesaistīto personu izsekojamību. Nodrošināt, ka ar *de minimis* atbalstu saistītā dokumentācija tiek glabāta desmit gadus, sākot no dienas, kurā piešķirts pēdējais individuālais *de minimis* atbalsts.
  23. Rakstveidā iesniegt Aģentūrā informāciju par pārbaudes rezultātā konstatēto Līguma pārkāpumu novēršanu, ievērojot pārbaudes aktā norādīto termiņu.
  24. Ne vēlāk kā piecu dienu laikā pēc pieprasījuma saņemšanas, iesniegt Aģentūrā pieprasītos ar Pasākuma īstenošanu saistītos dokumentus.
  25. Informēt Līguma 8.1.2. apakšpunktā norādīto Aģentūras kontaktpersonu vienas darba dienas laikā par:
      1. nodarbinātā ar invaliditāti neesamību darbā un norādīt tās iemeslus;
      2. nodarbinātā darba līguma grozījumiem, pievienojot vienošanās apstiprinātu kopiju pie darba līguma;
      3. darba līguma izbeigšanas gadījumu, pievienojot rīkojumu par darba tiesisko attiecību izbeigšanu apstiprinātu kopiju;
      4. darba vadītāja slimības gadījumiem vai gadījumiem, kad darba vadītājs nespēj veikt savus pienākumus, un nodarbinātajam ir noteikts cits darba vadītājs.
  26. Darba devējs ir atbildīgs par Pasākuma īstenošanas kvalitāti un finanšu izlietojumu atbilstoši Līguma nosacījumiem.
  27. Darba devējs Līgumā noteiktā Pasākuma ietvaros tam piešķirto finanšu atbalstu var izmantot vienlaikus ar komercdarbības atbalstu citiem mērķiem.
  28. Ja Līguma darbības laikā attiecīgajā iestādē ir iesniegts pieteikums Darba devēja likvidācijas vai maksātnespējas procesa ierosināšanai vai iesniegts iesniegums par saimnieciskās darbības izbeigšanu, Darba devējs par to trīs darba dienu laikā rakstveidā informē Aģentūru, kā arī, ja Darba devējam Līguma darbības laikā tiek apturēta darbība (t.sk., saimnieciskā), Darba devējs par to nekavējoties rakstveidā informē Aģentūru, vienas darba dienas laikā nosūtot attiecīgo iestāžu (Valsts ieņēmumu dienesta, Uzņēmumu reģistra, tiesu u.c.) lēmumu uz Līguma rekvizītos un Līguma 8.1.2. apakšpunktā norādītajām e-pasta adresēm.
  29. Darba devējam, sasniedzot Eiropas Savienības tiesību aktos noteikto maksimālo *de minimis* atbalsta apmēru, papildu izdevumus atbilstoši Līguma 2.1. punktā norādītajam, sedz no Darba devēja finanšu līdzekļiem.
  30. Darba devējs nodrošina darba tiesisko attiecību turpināšanu attiecīgajā profesijā ar pasākumā iesaistīto nodarbināto ar invaliditāti vēl vismaz trīs mēnešus pēc pasākuma pabeigšanas mēnesī izmaksājot ne mazāk kā pasākuma laikā noteikto mēneša darba algu.

**VI. Līguma darbības termiņš un Pušu atbildība**

* 1. Līgums stājas spēkā tā abpusējas parakstīšanas brīdī un ir spēkā līdz Pušu saistību pilnīgai izpildei.
  2. Aģentūrai ir tiesības līdz situācijas noskaidrošanai apturēt maksājumu veikšanu Darba devējam, rakstveidā informējot par to Darba devēju:
     1. iestājoties Līguma 6.7., 6.8. vai 6.9. punktā noteiktajam;
     2. ja Aģentūras rīcībā ir informācija par iespējamu Līguma nosacījumiem neatbilstošu finanšu resursu investējumu, tai skaitā, ja tiek konstatēts, ka Valsts ieņēmumu dienestā deklarētais finansējums nesakrīt ar Atskaitēs par nodarbinātā ar invaliditāti darbu Pasākumā norādīto.
  3. Aģentūra nosūta Darba devējam brīdinājuma vēstuli, ja Darba devējs nav ievērojis Līgumā noteiktos pienākumus un, jebkādā veidā veicis Līguma izpildes pārkāpumus, vai nav novērsis to Līgumā noteiktajā termiņā, vai pieļāvis atkārtotu pārkāpumu.
  4. Ja Darba devējs ir pārkāpis Līgumā noteiktos pienākumus un pārkāpums nav novērsts brīdinājumā noteiktajā termiņā, Aģentūra vienpusēji atkāpjas no Līguma.
  5. Aģentūrai ir tiesības vienpusēji izbeigt Līgumu, piecas darba dienas iepriekš rakstiski par to paziņojot Darba devējam, ja:
     1. Darba devēja izpildījums neatbilst Līgumam, un šī neatbilstība nav vai nevar tikt novērsta Līgumā paredzētajā termiņā un neatbilstībā nav vainojama Aģentūra;
     2. Darba devējs Aģentūras Līguma noslēgšanas vai Līguma izpildes laikā sniedzis nepatiesas ziņas vai apliecinājumus;
     3. Līgumā ietverto Aģentūras saistību izpilde ir neiespējama vai apgrūtināta saistībā ar Aģentūras finansējuma samazinājumu vai izmaiņām piešķirtajā finansējumā un noteiktajos rezultatīvajos rādītājos;
     4. Aģentūras vai tās uzraugošo iestāžu pārbaudes laikā atkārtoti tiek konstatēta nodarbinātā ar invaliditāti prombūtne un Darba devējs nav par to informējis Aģentūru atbilstoši Līguma 5.25. punktā noteiktajai kārtībai.
     5. ir konstatēts, ka darba devējam, tā valdes vai padomes locekļiem, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt darba devēju darbībās, ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
  6. Darba devējam ir tiesības vienpusēji atkāpties no Līguma par to 10 (desmit) darba dienas iepriekš paziņojot rakstiski, ja iestājušies objektīvi apstākļi vai notikumi, kuri negatīvi ietekmē vai varētu ietekmēt Līguma izpildi.
  7. Aģentūra pieprasa atmaksāt Darba devējam visus Līguma ietvaros pārskaitītos finanšu līdzekļus, ja tiek konstatēti Līguma pārkāpumi, tai skaitā, ja Darba devējs nevar uzrādīt maksājumu dokumentus, kuri apliecina, ka saņemtais Aģentūras finansējums un Līgumā paredzētais Darba devēja privātais līdzfinansējums izlietots atbilstoši Līguma nosacījumiem.
  8. Darba devējam, sasniedzot Eiropas Savienības tiesību aktos noteikto maksimālo *de minimis* atbalsta apmēru, papildu izdevumus atbilstoši Līguma 2.1. punktā norādītajam, sedz no Darba devēja finanšu līdzekļiem.
  9. Ja Līgums tiek izbeigts pirms termiņa, Puses veic savstarpējos norēķinus atbilstoši katra nodarbinātā ar invaliditāti nostrādātajam laikam Pasākumā.
  10. Puses tiek atbrīvotas no atbildības par daļēju vai pilnīgu Līguma saistību nepildīšanu nepārvaramas varas apstākļu dēļ, kurus Puses Līguma slēgšanas brīdī nevarēja paredzēt, kuri nav notikuši Pušu rīcības dēļ un no kuriem nav iespējams izvairīties, un kuru sekas nav iespējams pārvarēt. Nepārvaramas varas apstākļi Pušu saistību izpildi ne tikai apgrūtina, bet padara par neiespējamu.

**VII. Strīdu izskatīšanas kārtība**

* 1. Visas nesaskaņas, domstarpības vai strīdus, kas radušies Līguma izpildes laikā, Puses risina pārrunu ceļā. Ja vienošanās netiek panākta pārrunās, strīdi tiek risināti tiesā saskaņā ar Latvijas Republikā spēkā esošajiem normatīvajiem aktiem.
  2. Puse, kas strīdus jautājumu vēlas nodot tiesā izskatīšanai, vispirms iesniedz otrai Pusei rakstveida iebildumu/pretenziju par strīdus jautājumu.

**VIII. Kontaktpersonas un kontakti**

* 1. Puses ieceļ par Līguma izpildes koordināciju atbildīgās kontaktpersonas:
     1. no Darba devēja puses: (*vārds, uzvārds*), tālrunis un e-pasta adrese;
     2. no Aģentūras puses: Nodarbinātības pasākumu departamenta Nodarbinātības pasākumu nodaļas projekta koordinators (*vārds, uzvārds*), tālrunis un e-pasta adrese.

**IX. Personas datu aizsardzība un konfidencialitāte**

9.1. Puses apzinās, ka nodrošinot Līgumā noteikto saistību izpildi, Puses veic personas datu (tostarp īpašo kategoriju personas datu) apstrādi.

9.2. Veicot datu apstrādi Līguma ietvaros, Puses rīkojas kā patstāvīgi pārziņi.

9.3. Katra no Pusēm apzinās, ka Līguma ietvaros saņemot personas datus no otras Puses, tā kļūst par saņemto personas datu pārzini ar personas datu saņemšanas brīdi.

9.4. Puses apņemas savā darbībā ievērot Eiropas Savienības un nacionālājos normatīvajos aktos noteiktās personu datu, t.sk. Eiropas Parlamenta un Padomes regulas Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.

9.5. Attiecībā uz Līguma ietvaros no otras Līguma Puses saņemto personas datu apstrādi, Puses apņemas:

9.5.1. veikt personas datu apstrādi tikai tādos gadījumos, ja datu apstrādei ir tiesiskais pamats;

9.5.2. veikt Līguma ietvaros personas datu apstrādi tikai tādā apjomā, kāds ir nepieciešams no Līguma izrietošo saistību izpildei;

9.5.3. neveikt personas datu apstrādi mērķiem, kas nav saistīti ar Līguma izpildi;

9.5.4. nodrošināt, ka personas datu apstrāde tiek veikta, ievērojot fizisko personu datu aizsardzību un informācijas tehnoloģiju drošību reglamentējošos normatīvajos aktos noteiktos datu aizsardzības tehniskos un organizatoriskos pasākumus;

9.5.5. nodrošināt, ka personas datu apstrādi veic tikai tādas personas (darbinieki vai pilnvarotās personas), kurām ir noteikts juridiski saistošs konfidenciālitātes pienākums;

9.5.6. nekavējoties bet ne vēlāk kā divu darba dienu laikā informē otru Pusi par saņemto datu subjekta pieprasījumu, ja tas attiecas vai ietekmē otras Līguma Puses veikto personas datu apstrādi (piemēram, pieprasījums ierobežot datu apstrādi) vai ietekmē personas datus (piemēram, pieprasījums labot datus);

9.5.7. sadarboties, lai izpildītu pamatotus datu subjektu pieprasījumus, kā arī lai nodrošinātu datu precizitāti visu datu apstrādes laikā;

9.5.8. nenodot un neizpaust Līguma izpildes laikā saņemtos personas datus trešajām personām bez tās Puses iepriekšējas rakstveida piekrišanas, no kuras tā ir saņēmusi personas datus. Ja saskaņā ar normatīvajiem aktiem Pusei ir pienākums izpaust saņemtos personas datus, tās pienākums ir par personas datu nodošanu/izpaušanu informēt Pusi, no kuras tā ir saņēmusi personas datus, ja vien to neaizliedz normatīvie akti;

9.6. Puses atbild viena otrai par tiešajiem zaudējumiem, kas radušies Puses vai tās darbinieku vai pilnvaroto personu veiktās datu apstrādes rezultātā, kas neatbilst Līguma un /vai normatīvo aktu datu aizsardzības jomā prasībām, tostarp, atlīdzina zaudējumus, kas izriet no datu subjektu prasībām un/vai uzraudzības iestādes (Datu valsts inspekcijas) uzliktajiem sodiem.

**X. Noslēguma jautājumi**

10.1. Jautājumi, kas nav atrunāti Līgumā, tiek risināti atbilstoši Latvijas Republikā spēkā esošajiem normatīvajiem aktiem.

10.2. Līguma grozījumus un papildinājumus noformē rakstveidā kā Pušu savstarpējo vienošanos. Vienošanās pēc tās abpusējas parakstīšanas iegūst juridisku spēku un kļūst par Līguma neatņemamu sastāvdaļu.

10.3. Pušu rekvizītu vai Līguma 8.1. punktā norādītās informācijas izmaiņu gadījumā divu darba dienu laikā Puses viena otru informē par izmaiņām, nosūtot informāciju uz Pušu oficiālajām e-pasta adresēm un 8.1. punktā norādīto kontaktpersonu e-pasta adresēm, neslēdzot atsevišķu rakstveida vienošanos pie Līguma.

10.4. Līguma neatņemamas sastāvdaļas ir tā pielikumi:

10.4.1. 1. pielikums „ Pieprasījums (tāme) vienreizējās dotācijas saņemšanai darba vietu pielāgošanai” (veidlapa);

10.4.2. 2. pielikums „Atskaite par vienreizējās dotācijas izlietojumu darba vietas pielāgošanai” (veidlapa);

10.4.3. 3. pielikums „Atskaite par nodarbinātā ar invaliditāti nodarbināšanu un darba vadītāja darba laiku un darba vadītāja aprēķināto atlīdzību” (veidlapa).

10.5. Līgums (bez pielikumiem) ir sagatavots uz \_\_\_ lapām divos eksemplāros latviešu valodā un parakstīts ar drošu elektronisko parakstu, kas satur laika zīmogu. Līguma parakstīšanas datums ir pēdējā parakstītāja laika zīmoga datums.

**X. Pušu rekvizīti**

|  |  |  |
| --- | --- | --- |
| Nodarbinātības valsts aģentūra |  |  |
|  |  | (nosaukums) |
| Rīga, Krišjāņa Valdemāra iela 38 k - 1 |  |  |
| (juridiskā adrese) |  | (juridiskā adrese) |
|  |  |  |
| (reģistrācijas numurs) |  | (reģistrācijas numurs) |
|  |  |  |
| (bankas nosaukums) |  | (bankas nosaukums) |
|  |  |  |
| (bankas kods) |  | (bankas kods) |
|  |  |  |
| (IBAN) |  | (IBAN) |
|  |  |  |
| (e-pasta adrese) |  | (e-pasta adrese) |
| Projekta koordinators |  | Darba devējs vai pilnvarotā persona |
|  |  |  |
|  |  |  |

1. Norāda, ja Darba devējs ir juridiska persona. [↑](#footnote-ref-2)
2. Atbalsta persona nodarbinātai personai ar invaliditāti, kurai ir garīga rakstura traucējumi, palīdz integrēties darba vietā (līdzdalība pārrunās ar Darba devēju, atbalsta sniegšana darba vadītāja norādīto darba uzdevumu apguvē un izpildē, komunikācijas un saskarsmes veidošana ar Darba devēju, darba vadītāju un darba kolēģiem, psiholoģiska un motivējoša atbalsta sniegšana). [↑](#footnote-ref-3)
3. Norāda Regulu (ES), kuras ietvaros tiek piešķirts *de minimis* atbalsta finansējums (pārējās dzēš). [↑](#footnote-ref-4)
4. Līguma īstenošanas ietvaros Darba devēja Aģentūrā iesniegto dokumentu kopijām ir jābūt apliecinātām atbilstoši Latvijas Republikas normatīvajos aktos noteiktajai kārtībai. [↑](#footnote-ref-5)
5. Ja, veicot citu piedāvājumu izpēti, nav iespējams veikt līdzvērtīgu iegādi Pieprasījumā norādītās cenas apmērā, Darba devējs ne vēlāk kā divu darba dienu laikā no fakta konstatēšanas, ka nav iespējams iegādāties kādu no Pieprasījumā norādītajām pozīcijām, iesniedz Aģentūrā precizētu Pieprasījumu. Precizēta Pieprasījuma iesniegšanas gadījumā Līguma 5.3.4. apakšpunktā norādītais darba vietu pielāgošanas termiņš paliek nemainīgs. [↑](#footnote-ref-6)